projecte-aina/catalan_government_crawling huggingface dataset:
Fins el proper 14 de desembre, Katowice (Polònia) acull la vint-i-quatrena cimera mundial sobre canvi climàtic, la qual acollirà a líders polítics i negociadors dels governs del món per assolir un acord per aconseguir reduir les emissions de gasos amb efecte d'hivernacle i aturar l'increment de la temperatura planetària per sota dels 2oC.
El proper 12 de desembre, ACCIÓ (Agència per la Competitivitat de l'empresa de la Generalitat de Catalunya) organitza un taller adreçat a empreses o entitats que estiguin preparant propostes per a les convocatòries 2019 del programa de recerca i innovació de la UE Horizon2020 dins de les temàtiques de Climate Action, Environment, Resource Efficiency o Raw Materials.
En el marc dels Dies pel Clima, el passat 9 de novembre es va celebrar la "Jornada científica sobre el canvi climàtic a Barcelona".
Amb l'objectiu d'apropar l'Ajuntament de Barcelona i l'àmbit acadèmic, es va proposar i debatre una declaració conjunta entre totes les persones assistents.
Aquest programa va adreçat a entitats socials que portin a terme projectes de reducció d'emissions de GEH a Catalunya.
Una vegada verificades aquestes reduccions d'emissions, poden ser comprades per qualsevol organització per a compensar les seves emissions no reduïdes.
Després de 8 anys de rodatge del Programa volíem conèixer l'opinió del major nombre d'adherits.
Per això entre el mes d'agost i setembre de 2018 es va fer un qüestionari als adherits.
Ahir va tenir lloc la jornada on es van presentar i posar en comú els resultats de les respostes al qüestionari.
L'Oficina Catalana del Canvi Climàtic (OCCC), va visitar les instal·lacions de l'Hotel Terradets, a Tremp, el 19 d'octubre de 2018, en el marc del Programa d'acords voluntaris per a la reducció d'emissions de GEH.
El passat 4 d'octubre l'Oficina Catalana del Canvi Climàtic (OCCC), va visitar les instal·lacions que SADA p.a.
Catalunya, SA posseeix a Lleida, en el marc del Programa d'acords voluntaris per a la reducció d'emissions de GEH.
L'Oficina Catalana del Canvi Climàtic (OCCC), va visitar les instal·lacions d'ACC Assessors Ambientals de Catalunya, SL de Vic, el 8 d'octubre de 2018, en el marc del Programa d'acords voluntaris per a la reducció d'emissions de GEH.
L'Oficina Catalana del Canvi Climàtic (OCCC), va visitar les instal·lacions d'EPSON IBÉRICA, SAU, a Sant Cugat del Vallès, el 9 d'octubre de 2018, en el marc del Programa d'acords voluntaris per a la reducció d'emissions de GEH.
Podeu consultar un vídeo amb una breu entrevista a l'organització adherida
El Life Shara és una projecte que coordina la Fundació Biodiversidad, l'Oficina Espanyola del Canvi Climàtic, l'Agència Estatal de Meteorologia, l'Agència Portuguesa del Medi Ambient i el Centre Nacional d'Educació Ambiental
Els Acords de Govern d'ahir 4 de desembre també preveuen destinar un milió d'euros a ajuts perquè els ens locals promoguin accions de mitigació i adaptació al canvi climàtic
Amb l'aprovació del Pla d'estalvi i eficiència energètica dels edificis de la Generalitat, el Govern dóna continuïtat als programes d'estalvi i eficiència energètica als edificis i equipaments públics que aplica des de l'any 2007, amb la voluntat de millorar la seva gestió, de reduir les seves emissions i de servir tant d'exemple com de tractor per al conjunt de la societat.
Des d'aleshores, s'ha aconseguit reduir anualment en 13,9 milions d'euros la factura energètica de la Generalitat i s'ha disminuït en 18.600 tones les emissions de CO2.
El segon aspecte a destacar dels Acords de Govern d'ahir és la propera celebració d'una consulta pública prèvia a la constitució de la Taula Social del Canvi Climàtic, que servirà per debatre quina haurà de ser la seva composició i el seu funcionament.
La Llei del canvi climàtic, aprovada el 2017, preveu la creació d'aquesta Taula com un òrgan col·legiat adscrit al Departament de Territori i Sostenibilitat que haurà de facilitar la participació i consulta sobre les polítiques de mitigació i adaptació al canvi climàtic.
La seva composició concreta i el règim de funcionament estarà regulat per un reglament.
El Govern també ha aprovat una despesa pluriennal a càrrec dels pressupostos futurs del Departament de Territori i Sostenibilitat per atendre la convocatòria de subvencions a ens locals per desenvolupar actuacions de mitigació i adaptació al canvi climàtic durant el període 2019-2020.
L'import total és d'un milió d'euros, la meitat del qual es destinarà a la convocatòria del 2019 i, l'altra meitat, a la del 2020.
La comunicació s'adreça al Parlament i al Consell Europeu, al Comitè Econòmic i Social Europeu, al Comitè de les Regions i al Banc Europeu d'Inversions
L'objectiu d'aquesta estratègia a llarg termini és confirmar el compromís d'Europa a liderar l'acció pel clima a escala mundial i presentar una visió per aconseguir d'aquí al 2050 les zero emissions netes de gasos d'efecte hivernacle per mitjà d'una transició socialment justa realitzada de manera rendible.
La seva finalitat és indicar en quina direcció ha d'anar la política de la UE en matèria de clima i energia i servir de marc a llarg termini per aconseguir els objectius de temperatura de l'Acord de París, d'acord amb els objectius de Desenvolupament Sostenible de les Nacions Unides, fet que afectarà a un conjunt més ampli de polítiques de la Unió.
L'estratègia exposa una visió de les transformacions econòmiques i socials necessàries, involucrant a tots els sectors de l'economia i de la societat, per tal d'aconseguir la transició a zero emissions netes de gasos d'efecte hivernacle d'aquí al 2050.
L'estratègia pretén que aquesta transició sigui socialment justa, sense deixar enrere a cap ciutadà i cap regió de la UE, i millorar la competitivitat de l'economia i la indústria de la UE en els mercats mundials, garantint la creació de llocs de treball de gran qualitat i el creixement sostenible a Europa, alhora que ofereix sinergies amb altres reptes mediambientals, com la qualitat de l'aire o la pèrdua de biodiversitat.
Per a això, l'estratègia analitza el conjunt d'opcions de què disposen els estats membres, les empreses i els ciutadans, així com la manera en què poden contribuir a la modernització de la nostra economia, millorar la qualitat de vida dels europeus, protegir el medi ambient i generar ocupació i creixement.
L'Oficina Catalana del Canvi Climàtic ha participat en l'elaboració tècnica preliminar del document a través de la Delegació del Govern de la Generalitat davant la UE a Brussel·les
El document, publicat per l'Agència Europea del Medi Ambient, identifica l'estat de les polítiques d'adaptació als impactes del canvi climàtic de països i regions transnacionals de la UE, alguns dels quals són considerats "hot spots" - àrees molt vulnerables als impactes-.
El document identifica la regió mediterrània com una de les dotze regions transnacionals on els impactes del canvi climàtic seran especialment destacats.
Les conclusions i simulacions del projecte Life Medacc: Adaptant la Mediterrània als impactes del canvi climàtic - coordinat per l'Oficina Catalana del Canvi Climàtic- i la creació i tasques de l'Observatori Pirinenc del Canvi Climàtic, són algunes de les referències destacades en el document.
Els principals resultats de l'estudi revelen que l'increment de temperatura a la regió mediterrània serà de 2.2oC al 2040 i s'espera un increment de més de 3.8oC a l'any 2100.
La regió mediterrània serà una de les més vulnerables als impactes del canvi climàtic.
Així ho aputa l'estudi que ha presentat la UpM en motiu de la COP24 de Katowice a Polònia i que s'ha desenvolupat sota l'expertesa i el coneixement de la Xarxa d'experts mediterranis sobre canvi climàtic i mediambiental (Medecc).
L'escassetat d'aigua, la desertificació, la concentració d'activitats econòmiques i de població a les zones costaneres i els efectes en l'agricultura -molt sensible al clima- seran els impactes més destacats com a conseqüència de l'increment de la temperatura planetaria, causada per les altes concentracions d'emissions de gasos amb efecte d'hivernacle a l'atmosfera.
Aquests impactes, entre altres, són ben identificats al Tercer Informe del Canvi Climàtic a Catalunya (TICCC), publicació que aplega un recull exhaustiu de la recerca científica sobre aquesta temàtica existent a Catalunya, fruit de la participació de 140 autors i 40 revisors procedents de les principals universitats i centres de recerca del país.
El Govern de Catalunya, conscient del repte que suposa el canvi climàtic sobre els sistemes naturals i sectors socioeconòmics, desplega des de l'any 2013 l'Estratègia Catalana d'Adaptació al Canvi Climàtic amb l'objectiu que sectors, sistemes i territoris esdevinguin resilients als impactes.
La UpM, organització intergovernamental constituïda per 43 països d'Europa i de la conca mediterrània, vol promoure una agenda comú pel clima per a la regió per tal de promoure mesures d'adaptació.
El CDP és una plataforma dissenyada com a sistema de divulgació global per ajudar a difondre l'estat del medi ambient i les polítiques climàtiques de ciutats, estats i regions.
Catalunya forma part d'aquesta plataforma a través de l'organització The Climate Group i participa en l'elaboració de l'informe anual sobre estats i regions
En l'elaboració de l'informe d'enguany hi han participat 120 regions, un 63% més que l'any 2015 -any de la primera edició de l'informe- en el qual hi van participar 44 regions.
Aquests 120 governs representen 672 milions de persones, i són el 21% de l'economia global i amb unes emissions de més de 5 GtCO 2 eq.
De totes elles, només 50 regions han informat que disposen d'inventaris i objectius de reducció d'emissions de GEH, entre les quals es troba Catalunya.
Aquestes 50 regions representen el 7% de les emissions mundials i el 10% del PIB global.
Pel que fa als objectius en mitigació a llarg termini, Catalunya és una de les 5 regions que té un objectiu de zero emissions netes (neutralitat) establert per la Llei 16/2017, d'1 d'agost, de canvi climàtic per a l'horitzó 2050.
Les altres són Jämtland, Queensland, Australian Capital Territory i Helsinki-Uusimaa (aquesta última per l'any 2035).
L'informe també conté temes relatius a adaptació, entre els quals destaquen les actuacions per a la gestió del risc, planejament i polítiques de prevenció, i actuacions específiques en matèria de recursos hídrics.
L'abast de l'adhesió inclou el servei de jardineria a Sant Cugat del Vallès, Sabadell i Terrassa.
S'exclouen les activitats de l'organització de fora de Catalunya.
Ambitec Servicios Ambientales, SAU Catalunya és una empresa de Sorigué especialitzada en serveis urbans de paisatgisme i medi ambient.
L'abast de l'adhesió inclou una oficina i els serveis de jardineria de Sant Cugat del Vallès, Sabadell i Terrassa.
La sessió, prevista inicialment pel dia 21 de desembre, es posposa pel proper dia 14 de gener.
Un any més, la Fundació Empresa i Clima (FEC), amb la col·laboració de l'Oficina Catalana del Canvi Climàtic, organitza la sessió informativa per explicar els acords assolits i el marc de negociació de la Conferència de les Parts de les Nacions Unides sobre el canvi climàtic que se celebra aquests dies a Katowice (Polònia).
La benvinguda de la sessió comptarà amb la presència de la Secretària de Medi Ambient i Sostenibilitat, Sra.
Marta Subirà, i la Directora de la FEC, Sra.
La ponència serà a càrrec del responsable de mitigació de l'Oficina, Sr.
Iñaki Gili i seguidament, hi haurà una taula rodona amb representants empresarials participants a la COP24.
La sala d'actes del Departament de Territori i Sostenibilitat ha acollit la jornada, organitzada per la Fundació Empresa i Clima amb col·laboració de l'Oficina Catalana del Canvi Climàtic.
L'acte ha comptat amb la presència de la Secretària de Medi Ambient i Sostenibilitat, Sra.
Iñaki Gili, responsable de mitigació de l'Oficina Catalana del Canvi Climàtic, ha ofert una conferència en la qual ha identificat quins foren els punts de partida de la negociació que va congregar 33.000 assistents a Polònia, les bases consolidades de l'Acord de París de l'any 2015 i el desplegament tècnic que s'esperava de la cimera de Katowice.
Així mateix, ha apuntat la importància de l'aprovació dels reglaments de desplegament de l'Acord per part dels Estats membres de les Nacions Unides, el posicionament dels diversos països sobre la seva política energètica, l'avanç en les qüestions de transparència, metodologies i comptabilització d'emissions de gasos amb efecte d'hivernacle i el paper de les subnacions, ens locals i ciutadania en l'impuls per assolir un pacte que limiti l'increment de la temperatura planetària.
A la segona part de la jornada, la taula rodona ha comptat amb les aportacions del Sr.
Jordi Portabella, Director de l'Àrea de Divulgació Científica i CosmoCaixa de la Fundació La Caixa, Sr.
Pere Fullana, Director de la Càtedra UNESCO de Cicle de Vida i Canvi Climàtic i la Sra.
Dinnorah Súarez, CEO de Canarias Sostenible, S.L., com a representants del món acadèmic i científic, fundacions i representants del sector de les PIMES.
La reducció s'ha produït bàsicament en l'àmbit de l'energia i, en menor mesura, en el dels residus i en el residencial
La COP26 se celebrarà de l'1 al 12 de novembre de 2021 a causa del COVID-19
L'anunci de licitació ha estat publicat avui al perfil del contractant del Departament de Territori i Sostenibilitat
El milió d'euros de subvenció suposa mobilitzar ara, en plena pandèmia per la COVID19, 2,69M€ d'inversions al territori mitjançant els ens locals.
Així mateix, s'introdueixen algunes esmenes d'errors a la Llei 16/2017, de l'1 d'agost, del canvi climàtic
El Govern ha aprovat una partida de 218.000 euros, d'abast pluriennal, per a la contractació d'un servei d'assistència tècnica que avaluï la vulnerabilitat de les infraestructures de transport de Catalunya davant els impactes del canvi climàtic
L'abast de l'adhesió inclou totes les activitats i instal·lacions del Teatre Grec de Montjuïc
L'abast de l'adhesió inclou totes les activitats i instal·lacions de l'entitat
L'abast de l'adhesió inclou les activitats de fabricació i comercialització d'aixetes i vàlvules de les oficines de Montcada i Reixac
En concret, els GEH fluorats que es veuen afectats són els hidrocarburs (HFC), els perfluorocarburs (PFC) i l'hexafluorur de sofre (SF6), que figuren en la llista de l'annex I del Reglament (CE) núm. 842/2006, així com els preparats que contenen aquestes substàncies, i s'exclouen de l'àmbit d'aplicació les substàncies regulades pel Reglament (CE) núm. 1005/2009.
La Unió Europea va iniciar el 2006 la redacció de diferents normatives per controlar les emissions de GEH fluorats.
El paquet legislatiu europeu inclou el Reglament (CE) núm. 842/2006 més una sèrie de reglaments que el desenvolupen i se centra fonamentalment a garantir un bon ús dels GEH fluorats.
Entre altres aspectes, estableix l'obligatorietat que el personal i les empreses que els manipulin estiguin capacitats degudament; que els productors, importadors i exportadors d'aquests gasos registrin i comuniquin una sèrie de dades en relació amb la seva activitat amb els GEH fluorats; que els productes i els aparells que continguin GEH fluorats compleixin una sèrie de requisits d'etiquetatge; i que els operadors registrin les quantitats i els tipus de GEH fluorats en determinades aplicacions que continguin GEH fluorats en relació amb les activitats de manteniment, control de fugues, reparació i eliminació definitiva.
Igualment, el 25 de juny de 2010 es va aprovar el Reial decret 795/2010, en què es concreten els continguts mínims de la formació necessària per obtenir els certificats personals que preveuen els reglaments.
El Ministeri de Medi Ambient Medi Rural i Marí i algunes comunitats autònomes disposen d'informació específica sobre l'aplicació del règim normatiu sobre gasos fluorats.
En funció del tipus d'activitat realitzada, els requisits per a l'obtenció del certificat varien.
Els certificats emesos en altres estats membres, d'acord amb els reglaments europeus sobre gasos fluorats, seran reconeguts com a vàlids a Catalunya sempre que siguin emesos conforme al que estableix la normativa europea.
Es recomana, però, disposar de la traducció del certificat en les dues llengües oficials a Catalunya.
Aquest reconeixement es farà efectiu sense necessitat que els interessats s'adrecin a l'Oficina de Gestió Empresarial (OGE).
En relació amb el certificat per a la manipulació d'equips amb sistemes frigorífics de qualsevol càrrega de refrigerants fluorats, i per tal de facilitar l'obtenció del certificat al màxim possible, el Departament d'Empresa i Ocupació ha fet arribar el corresponent certificat personal a aquells professionals que, d'acord amb l'Annex I.1, apartat 1.2 d) del Reial decret 795/2010, el tenen de forma automàtica pel fet de disposar en data 19 de gener de 2011 del carnet d'instal·lador/a, conservador/a, reparador/a de sistemes frigorífics.
Al següent vincle, a l'apartat "Formació necessària", trobareu la informació actualitzada sobre els requisits per a l'obtenció del certificat personal.
Els programes formatius que es desenvolupin a Catalunya d'acord amb els continguts de l'annex II del Reial decret 795/2010 s'han d'ensenyar en centres autoritzats degudament, tant si són centres que fan el curs com si són els que fan l'examen.
El mateix centre autoritzat ha d'expedir el document justificatiu corresponent a la persona interessada un cop aquesta hagi fet i superat el programa formatiu corresponent.
Els òrgans competents per autoritzar els centres formatius i avaluadors són:
Cada òrgan competent autoritzarà els centres formatius i avaluadors d'acord amb el procediment que tingui establert per a l'autorització de centres.
L'autorització del centre és necessària per a cada programa formatiu que es vulgui desenvolupar, en què s'ha d'explicitar quins programes formatius es poden desenvolupar.
Amb l'autorització del centre per impartir un programa formatiu o més, s'autoritza alhora el contingut del programa formatiu, que serà coherent amb els continguts mínims establerts en l'annex II del Reial decret 795/2010.
Els valors estàndard a utilitzar en el càlcul de les emissions de combustió per els nivells de plantejament inferiors de precisió (d'acord amb les Autoritzacions d'Emissió de gasos amb efecte d'hivernacle) són els que s'indiquen a aquestes taules del Inventari Nacional facilitades per l'Oficina Espanyola del Canvi Climàtic (s'han d'utilitzat, cada any, els valors de l'últim inventari publicat):
Podran optar al premi en aquesta modalitat aquells projectes o actuacions realitzats a àrees protegides, amb l'objectiu explícit de millorar la capacitat d'adaptació al canvi climàtic d'espècies, hàbitats i ecosistemes.
Salvador Samitier, modera la taula rodona sobre el desafiament global del canvi climàtic que reuneix a professionals del medi ambient i a experts acadèmics.
El Congrés Català de Dret Ambiental vol ser un espai obert de debat i intercanvi entre l'acadèmia, les administracions, els actors econòmics i les organitzacions socials, amb participació internacional.
L'abast de l'adhesió inclou la totalitat de les activitats i instal·lacions de l'organització
Així es desprèn de l'estudi estadístic que s'ha elaborat en el marc del finançament europeu Horizon2020, participat per la Universitat de Twente i la Universitat Tècnica de Creta.
El catedràtic, considerat el pare de l'economia del canvi climàtic, ha sigut premiat per la seva contribució com a fundador dels estudis de costos econòmics per combatre el canvi climàtic.
Segons les dades del Servei Meteorològic de Catalunya per tercer any consecutiu, cap estació de la Xarxa d'Estacions Meteorològiques Automàtiques (XEMA) ha enregistrat un valor de temperatura mitjana anual per sota del respectiu valor de referència.
La iniciativa de les Nacions Unides Momentum for Change impulsa el Premi d'Acció Mundial del Clima (UN Global Climate Action Award) que té la finalitat de reconèixer i fer difusió de les actuacions més innovadores, escalables i replicables que es porten a terme arreu de tot el món per fer front al canvi climàtic amb l'objectiu d'inspirar a d'altres a actuar.
El Govern ha analitzat la consulta pública prèvia a l'elaboració d'un projecte de decret per facilitar l'aplicació del marc normatiu i facilitar criteris i eines metodològiques per calcular les emissions de gasos amb efecte d'hivernacle i per avaluar la vulnerabilitat territorial davant dels impactes del canvi climàtic, destinat a consultories ambientals i promotores de plans i programes.
La tercera convocatòria de projectes del Programa Operatiu Espanya-França-Andorra s'obrirà a principis de febrer de 2019.
En aquesta ocasió haurà una sola fase d'aprovació de projectes i el període de presentació de candidatures serà de dos mesos.
La constitució de la Taula Social del Canvi Climàtic està prevista a la Llei 16/2017, d'1 d'agost del canvi climàtic i el termini per a fer aportacions és fins el 21 de febrer.
Publicat un informe amb l'anàlisi dels principals resultats del Programa d'acords voluntaris en base a les dades disponibles a 31 de desembre de 2018.
El Programa d'acords voluntaris és una iniciativa per a que les organitzacions de Catalunya disposin d'eines i suport per tal de poder reduir les seves emissions de gasos amb efecte d'hivernacle (GEH).
Els requeriments per a participar en aquesta iniciativa voluntària són:
Anualment les organitzacions adherides comuniquen a l'OCCC les dades de l'inventari i de les mesures de reducció.
Fruit de la última comunicació de dades feta durant l'any 2018, on es reportaven els inventaris de l'any 2017 i les mesures fetes durant el 2017 i part del 2018, s'ha fet una anàlisi de les dades.
El resultat d'aquesta anàlisi s'ha plasmat en un informe i també en una infografia resum on entre d'altres aporta informació del tipus d'organitzacions adherides, de quantes mesures han posat en marxa les organitzacions, de quina tipologia i com han variat les emissions globals de l'últim inventari comunicat per les organitzacions adherides (2017) respecte a l'anterior (2016).
En els següents enllaços podeu trobar l'informe, amb un resum executiu acompanyat d'una infografia i la nota de premsa del Departament de Territori i Sostenibilitat de la Generalitat de Catalunya.